|  |  |
| --- | --- |
| UAT COMUNA ARCHISNr. 757 din 20.05.2020 | APROBAT,PRIMARHORHAT PAVEL-NELU |

**CAIET DE SARCINI**

**aferent documentaţiei de atribuire a contractului de achiziţie publică având ca obiect execuţie lucrări de "Construire Capelă mortuară"**

**1.INFORMAŢII GENERALE PRIVIND AUTORITATEA CONTRACTANTA**

* Denumirea autorităţii contractante: UAT COMUNA ARCHIS, JUD. ARAD;
* Număr de telefon: 0257.323.553
* Web: www.archis-arad.ro
* Email: primaria.archis@yahoo.com; primaria.archis@gmail.com
* Sursa de finanţare a serviciului de proiectare: bugetul local

Denumirea obiectivului de investiţii: **"Construire Capelă mortuară"**

1.2.Ordonator principal de credite/investitor: Primar UAT Comuna Archis

1.3.Ordonator de credite (secundar, terţiar): nu este cazul.

1.4.Beneficiarul investiţiei: UAT Comuna Archis

1.5.Elaboratorul caietului de sarcini: Serviciul Urbanism

**2.DATE DE IDENTIFICARE A OBIECTIVULUI DE INVESTIŢII**:

2.1.Informaţii privind regimul juridic economie şi tehnic al terenului şi/sau al construcţiei existente, documentaţie cadastrală:

Lucrările se execută în intravilanul localității, pe domeniul public al localitatii ARCHIS, comuna Archis, Carte Funciară nr. 300635.

2.2.Particularităţi ale amplasamentelor propuse pentru realizarea obiectivului de investiţii, după caz:

Din punct de vedere al amplasamentului capela mortuară este situată în localitatea Archis, identificata prin Plan de situatie scara 1:1000.

2.3.Descrierea succintă a obiectivului de investiţii propus din punct de vedere tehnic şi funcţional:

Lucrările propuse respectă prevederile specificate în Certificatul de Urbanism nr. 8 din 20.10.2016, emis de Primăria Comunei Archis, în conformitate cu prevederile Legii nr. 50/1991, privind autorizarea executării lucrărilor de construcţii, republicată, cu modificările şi completările ulterioare.

Construcția se va realiza pe parter și va fi compartimentată într-un magazie, grup sanitar si sala capela si va avea acces in partea din spate a capelei pe partea laterala dreapta.

Intrarea în capelă se va face pe o terasa acoperită.

La exterior clădirea va fi anvelopată cu o termoizolație din polistiren de 10 cm. gr. Structura construcției va fi pe zidărie portanta cu stâlpi din b.a. cu fundații de tip continuu din b.a.

Acoperișul se va realiza tip șarpanta din lemn în 2 ape cu învelitoare din tigla metalica. Scurgerea apelor se va realiza cu jgheaburi și burlane din tabla de oțel, care vor deversa apele pluviale prin rigole in spațiul verde.

2.4.Cadrul legislativ aplicabil şi impunerile ce rezultă din aplicarea acestuia.

La execuţia lucrărilor se vor respecta prevederile Legii 10/1995 privind calitatea în construcţii, cu modificările şi completările ulterioare, Legea 50/1991, privind autorizarea executării lucrărilor de construcţii cu modificările şi completările ulterioare si normativele si prescripţiile tehnice in vigoare precum şi orice alta prevedere legală care se impune pentru proiect.

**3.OBIECTUL CONTRACTULUI DE LUCRĂRI**

Obiectul contractului de lucrări, ce urmează a fi încheiat, constă în execuţia lucrărilor pentru **"Construire Capelă mortuară"**, în conformitate cu prevederile prezentului caiet de sarcini și a documentației tehnico-economice puse la dispoziție, întocmita de proiectantul SC CAMI STAR SRL Sebis.

**4.PERIOADA CONTRACTULUI**

4.1.Data de începere

Termenul pentru începerea îndeplinirii obligaţiilor contractuale de către Ofertant începe de la data emiteri ordinului de începere emis de Autoritatea contractantă.

4.2.Durata contractului

Este de la emiterea ordinului de începere a contractului şi până la semnarea Procesului verbal de recepţie finală a lucrărilor fără obiecţii din partea părţilor semnatare și este de 18 luni.

4.3.Executarea contractului

Executarea contractului de lucrări începe după emiterea ordinului de începere a lucrărilor şi predarea - primirea amplasamentului proiectului şi se va termina după semnarea PV de recepţie finală a lucrărilor fără obiecţii din partea părţilor semnatare.

4.4.Prelungirea duratei de execuţie

Executantul va avea dreptul la prelungirea Duratei de Execuţie dacă se înregistrează sau se vor înregistra întârzieri cauzate de situaţiile stipulate în cele ce urmează, sub condiţia informării Achizitorului, în termen de 5 zile, asupra împrejurărilor ce pot determina prelungirea duratei de execuţie;

a)condiţiile climaterice extrem de nefavorabile, precum şi temperaturi care, potrivit normelor, normativelor şi agrementelor tehnice, nu permit punerea în execuţie a unor materiale sau procedee tehnice.

b)oricare alt motiv de întârziere care nu se datorează Executantului şi nu a survenit prin încălcarea contractului de către acesta; Executantul este îndreptăţit să solicite în scris prelungirea termenului de execuţie a oricărei părţi din lucrare.

5. **CUANTUMUL GARANŢIEI**

Cuantumul garanţiei de bună execuţie a contractului: 5% din preţul contractului de lucrări, fără TVA şi va fi eliberată conform articolului 42, alin 4 din HGR 395/2016,

6. **MODUL DE PREZENTARE A PROPUNERII FINANCIARE**

Propunerea financiară se exprimă în lei şi va cuprinde următoarele :

* formularul de ofertă care reprezintă elementul principal al propunerii financiare, respectiv actul prin care operatorul economic îşi manifestă voinţa de a se angaja d.p.d.v. juridic în relaţia contractuală cu entitatea contractantă,
* formulare F1, F2, F3, F4 si F5 completate, semnate pe ultima pagina a fiecărui formular,

Criteriu de atribuire: - atribuire directă.

Criteriul de adjudecare: - pretul cel mai scazut.

7.**MODUL DE PREZENTARE A PROPUNERII TEHNICE**:

Propunerea tehnică va fi elaborată în conformitate cu specificaţiile prevăzute în caietele de sarcini şi trebuie să corespundă cerinţelor minime prevăzute în caietele de sarcini (art.133, alin.2 din HGR 395/2016).

Propunerea tehnică se va elabora astfel încât aceasta să permită identificarea cu uşurinţă a corespondenţei cu specificaţiile tehnice din caietul de sarcini. Cerinţele impuse în specificaţia tehnică sunt considerate minimale, nerespectarea acestora duce la respingerea ofertei ca neconformă:

* Propunerea tehnică va fi însoţită de un opis, cu paginile la care se găseşte fiecare capitol/ subcapitol.
* Propunerea tehnica se va întocmi intr-o maniera organizata, astfel încât procesul de evaluare a ofertei să permită identificarea facilă a corespondentei informaţiilor cuprinse în ofertă cu specificaţiile tehnice din caietul de sarcini.
* Oferta tehnica se va elabora în baza specificaţiilor din proiectul tehnic, caietele de sarcini, a normelor si normativelor tehnice din construcţii in vigoare, a avizelor/ autorizaţiilor aferente proiectului.
* La elaborarea ofertei, operatorii economici vor tine cont ca toate încercările pentru materialele puse in opera, prevăzute de legislaţia in vigoare, se vor face pe cheltuiala proprie.
* Propunerea tehnica trebuie sa îndeplinească condiţiile standard de asigurare a calităţii și de protecţia a mediului stabilite prin normative ale Uniunii Europene.

Ofertantul va prezenta graficul fizic pentru execuţia lucrărilor.

Contractul de execuţie de lucrări va fi asumat sub semnătură şi ştampilă, cu sau fără obiecţiuni şi depus în cadrul ofertei. Dacă există obiecţiuni la prevederile contractuale, acestea vor fi prezentate prin solicitare de clarificare până la data depunerii ofertei.

Ofertantul va prezenta lista privind personal tehnic de specialitate minim necesar pentru îndeplinirea contractului, precum şi orice document care certifica atestarea si calificarea acestora pe posturile nominalizate. Lista privind personalul tehnic de specialitate minim necesar pentru îndeplinirea contractului va cuprinde:

* Şef şantier - Absolvent cu studii superioare în domeniul construcţiilor cu experienţă în domeniul lucrărilor de instalațiilor de minim 3 ani;
* Responsabil tehnic cu execuţia pentru lucrări de instalații cu experienţă în domeniu;

Nerespectarea cerinţelor din Caietul de sarcini atrage după sine descalificarea ofertei ca neconformă.

8.**ETAPELE CONTRACTULUI - ÎN ORDINEA CRONOLOGICA**:

1.Semnarea contractului de execuţie.

2.Constituirea contului de garanţie de bună execuţie în conformitate cu prevederile contractului şi a Documentaţiei de atribuire.

3.Emiterea ordinului de începere a contractului.

4.Plata taxelor ISC de către AC.

5.Informarea Inspectoratului în Construcţii Nord Est cu data de începere a lucrărilor de către AC.

6.Predarea, respectiv preluarea, amplasamentului; ofertantul câştigător va organiza şi asigura toate condiţiile pentru predarea şi preluarea amplasamentului cu respectare prevederilor legale .

7.Prezentarea graficului de execuţie detaliat a lucrărilor corelat în maxim 5 zile lucrătoare de la informarea Inspectoratului în Construcţii cu data de începere a lucrărilor.

8.Executantul va organiza începerea efectivă a lucrărilor imediat după data de începere a lucrărilor.

9.Execuţia lucrărilor cu urmărirea Programului de control vizat de ISC.

10.întocmirea Cărţii construcţiei conform prevederilor legale în vigoare.

11.Depunerea situaţiilor de lucrări.

12.Recepţia la terminarea lucrărilor.

13.Recepţia la finalizarea lucrărilor.

9.**DEPUNEREA SITUAŢIILOR DE LUCRĂRI PENTRU PLATĂ**

Situaţiile de lucrări vor fi depuse la beneficiar numai cu semnătura diriginţilor de şantier şi vor cuprinde:borderou centralizator, devizele de lucrări conform formularelor F3, documente de calitate, PV de recepţie, de lucrări ascunse, PV de faze determinante.

10.**OBLIGAŢIILE EXECUTANTULUI**

Se va încadra în valorile ofertate şi va respecta termenele contractate.

Ajustarea preţului contractului pe parcursul derulării contractului aflat în perioada sa de valabilitate se va efectua daca: apar modificări legislative cu impact asupra modalităţii de fundamentare a ofertei financiare (ex: modificare taxe si impozite) şi numai cu aprobarea scrisă a finanţatorului AC.

Executantul va utiliza, in execuţia lucrărilor, numai produsele si procedeele prevăzute in certificate, sau pentru care exista agremente tehnice, care conduc la realizarea cerinţelor privind calitatea in construcţii;

Executantul va duce la îndeplinire, la termenele stabilite, masurile dispuse prin actele de control sau prin documentele de recepţie ale lucrărilor de construcţii;

Executantul va remedia pe propria cheltuiala, defectele calitative apărute din vina sa, atât in perioada de execuţie cat si in perioada de garanţie stabilita potrivit legii; în cazul în care executantul nu respectă această obligaţie beneficiarul va utiliza garanţia de bună execuţie şi va solicita plata de daune interese echivalente cu defectele stabilite.

Executantul va readuce terenurile afectate sau ocupate temporar, la starea lor iniţiala la terminarea execuţiei lucrărilor, pentru aceasta va prinde in oferta financiara sumele necesare pentru acoperirea tuturor cheltuielilor in acest sens.

 Executantul daca constată în timpul execuţiei lucrărilor necorelări ale proiectului tehnic cu situaţia din teren este obligat să informeze în scris proiectantul, dirigintele de şantier şi beneficiarul în maximum 24 de ore şi să urmărească soluţionarea neconformităţilor în maximum 72 de ore; orice întârziere în derularea contractului din cauza nesoluţionării unor astfel de neconformităţi îndreptăţesc Autoritatea Contractantă să aplice penalizări către executant şi în cazul persistării problemelor se va realiza contractul şi se va solicita plata de daune interese echivalente cu valoarea contractului de lucrări.

In perioada execuţiei lucrărilor şi la remedierea oricăror defecte, Executantul va: avea în vedere siguranţa tuturor persoanelor în Şantier si va păstra Şantierul (atât timp cât este sub controlul său) precum şi Lucrările (atât timp cât acestea nu sunt terminate sau nu sunt folosite de către Beneficiar) intr-o stare adecvată pentru a evita orice pericol tuturor persoanelor indiferent dacă sunt sau nu autorizate să fie pe Şantier, şi furniza si menţine, pe cheltuiala sa, toate luminile, barierele si semnalele luminoase, atunci când şi unde este necesar, sau când sunt cerute de Diriginte pentru protecţia Lucrărilor sau pentru siguranţa şi confortul publicului sau altora. Executantul va amenaja si semnaliza în mod corespunzător punctele de intrare şi ieşire din Şantier pentru vehicule şi utilaje angajate la lucrare. Executantul se va asigura că, orice vehicul sau utila.) care iese din sau întră iu Şantier spre sau de pe un drum deschis traficului public, se va afla sub supravegherea unei persoane desemnate în scopul regularizării traficului şi care va fi identificabilă în mod uşor faţa de restul forţei de muncă.

Executantul va răspunde de remedierea şi rectificarea tuturor observaţiilor / neconformităţilor constatate în timpul execuţiei lucrărilor.

Executantul va răspunde tuturor clarificărilor transmise de toate autorităţile / entităţile care verifică documentaţia în termenul stabilit şi comunicat în scris de către UAT Comuna Archis. In cazul în care executantul nu răspunde solicitărilor efectuate de UAT Comuna Archis după maxim 48 de ore de la expirarea termenului UAT Comuna Archis va aplica penalităţi de întârziere conform datelor contractului; Nu se acordă avans.

UAT Comuna Archis solicită din partea Executantului ca pe timpul derulării contractului de lucrări să se respecte regulile de conduită şi comunicare amiabilă.

Pe parcursul derulării contractului corespondenţa va fi în limba româna.

Proiectul tehnic anexat este parte a Caietului de sarcini.

Valoarea estimată este determinată din Devizul general privind cheltuielile de capital necesare realizării obiectivului de investiţie **"Construire Capelă mortuară"**

Valoarea estimată a lucrărilor este de **241216,03 lei valoare fără TVA**, **45831,04 lei TVA**, respectiv **287047,07 lei valoare cu TVA**.

Ofertanţilor li se recomandă să viziteze şi să inspecteze amplasamentul, pentru estimarea eventualelor cheltuieli proprii, a riscurilor şi a tuturor datelor necesare pregătirii unei oferte fundamentate tehnico - economice în conformitate cu datele din teren.

13.**OBLIGAŢIILE BENEFICIARULUI / ACHIZITORUL**

Achizitorul:

* va pune la dispoziţia ofertantului câştigător documentaţia tehnică şi autorizaţia de construire;
* UAT Comuna Archis va asigura comunicarea între proiectant şi executant şi va organiza întâlnirile de progres;
* UAT Comuna archis întocmeşte PV de recepţie la terminarea lucrărilor în 14 zile de la comunicarea de către executant a finalizării lucrărilor,
* UAT Comuna Archis întocmeşte PV de recepţie la finalizarea lucrărilor în 14 zile de la expirarea perioadei de garanţie de bună execuţie,

14.**Alte informaţii**

Durata de execuţie estimata: 18 luni

Garanţia de buna execuţie: 5% din valoarea contractului, fără TVA.

Garanţia lucrării: Perioada de garanţie acordată lucrărilor decurge de la data recepţiei la terminarea lucrărilor şi până la recepţia finală (42 luni) – la care se adauga executia 18 luni., in total 60 luni de la data semnarii contractului

Consilier Achizitii

Sandu Gabriel